A picture containing drawing, game

Description automatically generated A close up of a logo

Description automatically generated A close up of a sign

Description automatically generated

Ljubljana, 26. 5. 2020

Zadeva: **VABILO NA III. SLOVENSKI KONGRES MUZEALCEV V MARIBORU**

Spoštovane kolegice in kolegi,

po kratkem premoru se vračamo z novimi informacijami glede izvedbe *III. kongresa slovenskih muzealcev.* Odločitev, ali naj kongres organiziramo ali premaknemo v leto 2021, je bila težka in pretehtali smo več možnosti. Na koncu smo se odločili, da dogodek bo, a v okrnjeni izvedbi, brez ekskurzije po Mariboru.

Dvodnevni kongres bo potekal med 24. in 25. 9. 2020 in bo namenjen druženju vseh muzealcev. Kolegi bodo predstavili aktivnosti, ki smo jih v naših muzejih organizirali v zadnjem letu, nove prakse dela in nove projekte, sodelovanja med posameznimi muzeji. Tema kongresa ostaja *Muzeji in enakost: raznolikost in inkluzivnost (Museums for Equality: Diversity and Inclusion),* gostil nas bo Muzej narodne osvoboditve Maribor (MNOM).

V četrtek zvečer, 24. 9. 2020, bodo na sprejemu v MNOM podeljene Valvasorjeve in ICOM nagrade za leto 2020. Naj izkoristim priložnost in vas že sedaj vljudno povabim na družabni dogodek, kjer bomo kolegi muzealci lahko poklepetali in nazdravili najboljšim projektom ter posameznikom, ki so pustili poseben pečat v vrednotenju ter promociji naše kulturne dediščine.

Za vse referente, ki ste poslali prispevke, pa še naslednja informacija: ker se zavedamo, da so bili vaši letni načrti zaradi razglasitve pandemije COVID-19 postavljeni na glavo in marsikateri projekt ne bo realiziran, vas naprošamo, da nam do 10. 6. 2020 sporočite, ali je vaša predstavitev prispevka na kongresu še vedno aktualna. Razumemo vse stiske in spremembe načrtov, še posebej v taki situaciji kot je bila letošnja.

Temi koronavirusa se ne bomo izognili, ravno obratno. Drugi dan kongresa bomo na skupni okrogli mizi iskali smernice za skupne akcije in pobude, kako v primeru novih izolacij poskrbeti za muzeje in naše delo. Verjamemo, da je v slogi moč in da smo se v času kriz vedno znali izkazati kot kreativni ter uspešni varuhi dediščine.

Za vsa vprašanja smo na voljo:

* Dr. Kaja Širok v imenu ICOM Slovenija [kaja.sirok@muzej-nz.si](mailto:kaja.sirok@muzej-nz.si)
* Dr. Aleksandra Berberih Slana v imenu MNOM [aleksandra.berberih-slana@mnom.si](mailto:aleksandra.berberih-slana@mnom.si)
* Organizacijski odbor:

Dr. Blaž Vurnik [blaz.vurnik@mgml.si](mailto:blaz.vurnik@mgml.si)

Mag. Jana Šubic Prislan [jana.subic@gmail.com](mailto:jana.subic@gmail.com)

Hvala in na snidenje kmalu v Mariboru!

V imenu organizatorja

Dr. Kaja Širok, predsednica ICOM Slovenija

A close up of a logo

Description automatically generatedA picture containing drawing, game

Description automatically generated

## Prijavnica za udeležbo na

**III. Kongresu slovenskih muzealcev**

##### Maribor, 24. – 25. september 2020

#### Osebni podatkiod141111

###### PROSIMO, IZPOLNITE Z VELIKIMI TISKANIMI ČRKAMI

###### Priimek: Ime:

Ustanova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ID št.

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poštna številka: Kraj: \_\_\_\_\_\_\_\_

Tel: Fax: E-mail:

Plačnik:

Posameznik:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ustanova: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPOMBA:** **INFORMACIJE ZA REZERVACIJO NAMESTITVE V PRILOGI**. **NAMESTITEV SI VSAK UREJA SAM.**

#### Prijava in plačilo člani: do 15.8.2020 člani: po 15.8.2020 nečlani

Ustrezno označi:

Kotizacija (1. dan, 24.9.2020) ❑ 65 € ❑ 80 € ❑ 110 €

Kotizacija (2. dan, 25.9.2020) ❑ 35 € ❑ 45 € ❑ 60 €

Kotizacija (1. in 2. dan, 24. in 25.9.2020)

❑ 80 €❑ 100 € ❑ 130 €

❑ 44 € (za referente)

V primeru, da se iz enega muzeja udeleži več kot 5 predstavnikov, je za vsakega naslednjega udeleženca cena kotizacije 30 % nižja (ne velja za ceno kotizacije referentov).

Kotizacija vključuje konferenčno gradivo z napitki med odmori, kosili in večerjo.

Nižja kotizacija velja za člane SMD, SMS in ICOM-a, ki so poravnali članarino za leto 2020. Cena za **študente in upokojence** je nižja: za udeležbo za 1 dan je prispevek 35 €, dvodnevna pa 60€.

#### Prijava in način plačila

Prijave in plačila sprejema ICOM Slovenija DRUŠTVO ICOM - MEDNARODNI MUZEJSKI SVET - SLOVENSKI ODBOR, Prešernova ulica 17, 3000 Celje (ID št. DDV: 31326137) **najkasneje do 1. 9. 2020 (po tem datumu bo kotizacija za člane, študente in upokojence enaka tisti za nečlane):**

* IBAN: SI56 0201 0001 7838 557 (NLB d.d.)
* BIC banke: LJBASI2X
* Referenca: 09-2020
* Koda namena: OTHR
* Namen: Kongres slovenskih muzealcev

Informacije:

Tel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GSM: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Žig: Podpis:



**Osnovne informacije za udeležence III. kongresa slovenskih muzealcev**

**Maribor, 24. – 25. september 2020**

Spoštovani kolegi,

**V Muzeju narodne osvoboditve Maribor se nadvse veselimo srečanja z vami. ICOM Slovenija, glavni organizator III. kongresa, je vlogo gostitelja zaupal našemu muzeju**. Za prijetno bivanje v Mariboru smo vam pripravili naslednja navodila.

Kongres se bo odvijal v **Kadetnici, Engelsova ulica 15, Maribor.** Center vojaških šol in Vojaški muzej Slovenske vojske sta nam prijazno odprla vrata v to izjemno zgradbo. Poslopje je bilo zgrajeno v letih od 1853 do 1856 kot največja tovrstna stavba v tedanji Avstriji, s katero je bil v Mariboru uveden neoromanski slog. Najprej je bilo namenjeno pehotni kadetnici (1856-1870 in 1894-1913), kasneje pehotni vojašnici (1870-1894), višji vojaški realki (1813-1921), inženirski oficirski šoli (1921-1941), nemški podoficirski šoli (1941-1945) in vojašnici jugoslovanske armade (1945-1991). Od 1991 je bilo poslopje prazno. Po zadnji prenovi (2004-2009) je v njej center za vojaško izobraževanje in usposabljanje, vojaški muzej in informacijske službe.

Sprejem muzealcev 24. 9. 2020 zvečer bo v centru mesta, v **Muzeju narodne osvoboditve Maribor, Ulica heroja Tomšiča 5**. Na svečanem dogodku bodo podeljene Valvasorjeve nagrade in nagradi ICOM Slovenija za leto 2019.

Za namestitev priporočamo predvsem dva hotela:

* Ibis Styles Maribor City Center <https://www.terme-maribor.si/sl/hoteli/ibis-styles-maribor-city-center>, ki je le nekaj korakov oddaljen od Muzeja narodne osvoboditve Maribor

ali

* Hotel Tabor [https://www.hoteltabor-maribor.si/#](https://www.hoteltabor-maribor.si/), ki je le nekaj korakov oddaljen od Kadetnice.

Pri namestitvi upoštevajte, da je med obema hoteloma le 20 minut zmerne hoje. Lepota Maribora je tudi v tem, da so vse pomembne točke lahko dostopne.

Direktorica MNOM

Maribor, 26. 5. 2020 Dr. Aleksandra Berberih-Slana